প্রাক্তন প্রেমিকের উপর এতটাই রেগে রয়েছেন যে তাঁর সঙ্গে একান্তে সময় কাটানোর কথা ভাবতেই পারেন না সোনাক্ষী সিংহ। 
সম্প্রতি এক সাক্ষাৎকারে সোনাক্ষীকে প্রশ্ন করা হয়েছিল, নির্জন দ্বীপে অর্জুনের সঙ্গে সময় কাটাতে হলে, কী করবেন? নায়িকার চটজলদি উত্তর, ‘‘অসম্ভব। অর্জুনের সঙ্গে ও রকম কোনও জায়গায় সময় কাটানোর প্রশ্নই আসে না!’’ অর্জুনের সঙ্গে সোনাক্ষীর প্রেম ছিল খুবই অল্পদিনের। কিন্তু বিচ্ছেদের পরেও যে মনকষাকষি রয়ে গিয়েছে, তারই ইঙ্গিত সোনাক্ষীর এই বক্তব্যে। অন্যদিকে শোনা যাচ্ছে, সম্প্রতি বান্দ্রার এক রেস্তোরাঁয় নাকি প্রেমিক বান্টি সচদেবের সঙ্গে ডিনারে গিয়েছিলেন সোনাক্ষী। যদিও নায়িকা এখনও নিজেকে ‘সিঙ্গল’ বলেই দাবি করেন। বলেন, বান্টি নাকি তাঁর ‘খুব ভাল বন্ধু’!